কোল্ডরিফ কাফ সিরাপ কাণ্ডে গ্রেফতার চিকিৎসক

ওয়েবডেস্ক- মধ্যপ্রদেশে (Madhya Pradesh) ‘কোল্ডরিফ’ (Cold Rif)  নামে কাশির সিরাপ (Cough Syrup) খেয়ে ১১ শিশুর মৃত্যুর পর তৎপর প্রশাসন। কাফ সিরাপ কাণ্ডে রবিবার ভোরে মধ্যপ্রদেশের ছিন্দোয়ারা থেকে এক শিশু বিশেষজ্ঞ গ্রেফতার হয়েছে।  জানা গিয়েছে, ওই চিকিৎসকের নাম ডঃ প্রবীণ সোনি (Praveen Soni) । অসুস্থ শিশুদের ওই  ‘কোল্ডরিফ’ সিরাপ খাওয়ানোর পরামর্শ দিয়েছিলেন এই চিকিৎসক , বলেই খবর।
শনিবারই ওই চিকিৎসকের নামে এফআইআর করা হয়। সেইসঙ্গে ওষুধপ্রস্তুতকারী সংস্থা শ্রীসান ফার্মাসিউটিক্যালসে বিরুদ্ধেও অভিযোগ দায়ের হয়েছে।  তামিলনাড়ুর কাঞ্চিপুরম জেলার শ্রীসান ফার্মাসিউটিক্যালসই কোল্ডরিফ কাফসিরাপ প্রস্তুতকারী কোম্পানি। সেকশন ২৭ (এ)  ড্রাগস অ্যান্ড কসমেটিকস অ্যাক্ট এবং সেকশন ১০৫ ও ২৭৬ ভারতীয় ন্যায় সংহিতা অনুযায়ী মামলা দায়ের করেছে পুলিশ। পারাসিয়া কমিউনিটি হেলথ সেন্টারের ব্লক মেডিক্যাল অফিসার অঙ্কিত সাহলামের দায়ের করা অভিযোগের ভিত্তিতে পুলিশ এই ব্যবস্থা নিয়েছে। শিশু মৃত্যুর ঘটনা নিয়ে শোকস্তব্ধ সেই সঙ্গে তদন্তে তৎপর মধ্যপ্রদেশ সরকার। গতকালই এই কোল্ডরিফ কাফসিরাফ সহ ওই কোম্পানির অন্যান্য পণ্যে নিষেধাজ্ঞা জারি করা হয়েছে। রিপোর্ট হাতে পাওয়ার পরেই চরম সিদ্ধান্ত নেন মধ্যপ্রদেশের মুখ্যমন্ত্রী মোহন যাদব। মর্মান্তিক মৃত্যুতে মৃতের পরিবার পিছু চার লক্ষ টাকা ক্ষতিপূরণ ঘোষণা করেছে মধ্যপ্রদেশ সরকার। যারা চিকিৎসাধীন তাদের পুরো চিকিৎসার খরচ বহন করবে সরকার।
আরও পড়ুন-  মধ্যপ্রদেশে নিষিদ্ধ কোল্ডরিফ কাফসিরাপ, সংস্থার সমস্ত পণ্যে নিষেধাজ্ঞা
শিশু মৃত্যুর ঘটনা নিয়ে পুলিশ তদন্ত শুরু করার পরেই জানতে পারেন, কোল্ডরিফ কাফ সিরাপটি প্রেসক্রাইব করেছিলেন ডাক্তার সোনি। এই সিরাপে ৪৮.৬ শতাংশ ডাইথিলাইন গ্লাইকল মেশানো ছিল। এটি একটি টক্সিক কেমিক্যাল (বিষাক্ত রাসায়নিক)। এটির জন্য কিডনি বিকল হতে পারে, এমনকী মানুষের মৃত্যু পর্যন্ত হতে পারে।
এই ঘটনার পর কেন্দ্রীয় স্বাস্থ্য সচিব একটি ভিডিয়ো কনফারেন্স করেন সমস্ত রাজ্য ও কেন্দ্রশাসিত অঞ্চলের মুখ্য সচিব, স্বাস্থ্য সচিব ও ড্রাগ কন্ট্রোলারের সঙ্গে।  কাফ সিরাপের মান নিশ্চিত সহ যথাযথ ব্যবহারের উপর জোর দেন তিনি।
দেখুন আরও খবর-